רייף פיינס

רֵייף נת'ניאל טוויסלטון-ויקהאם-פַֿיינְס (באנגלית: Ralph Nathaniel Twisleton-Wykeham-Fiennes; נולד ב-22 בדצמבר 1962) הוא שחקן קולנוע ובמאי קולנוע אנגלי. תפקידיו הידועים ביותר בקולנוע הם: כיכובו בסרט מלון גרנד בודפשט בתפקיד גוסטב ה., קונסיירז' המלון; משחקו בסרט "רשימת שינדלר", בו גילם את איש האס אס הנאצי אמון גת; ב"זיכיון הארי פוטר"; בסרטים "הארי פוטר וגביע האש", הארי פוטר ומסדר עוף החול, "הארי פוטר והנסיך חצוי הדם" ו"הארי פוטר ואוצרות המוות" בו גילם את הנבל הראשי - לורד וולדמורט ; ובסרט "הפצוע האנגלי". על תפקידיו ב"רשימת שינדלר" וב"פצוע האנגלי" היה מועמד לפרס אוסקר. פיינס ביים שלושה סרטים שבהם גם שיחק בתפקיד הראשי: "קוריולנוס" (2011), "האישה הנעלמת" (2013) ו"העורב הלבן" (2018). פיינס נולד בסאפוק שבאנגליה. אמו, ג'ניפר לאש הייתה סופרת, ואביו מארק פיינס, היה צלם. רייף הוא הבכור במשפחה של שישה ילדים וחונך כנוצרי קתולי. אחיו ג'וזף פיינס אף הוא שחקן קולנוע שכיכב בסרט "שייקספיר מאוהב" ובסדרה "סיפורה של שפחה". אחותו מרתה היא במאית קולנוע שביימה את הסרט "אונייגין" בו השתתף פיינס בתפקיד הראשי. בשנת 1973 עברה משפחתו לאירלנד לשנים אחדות, וילדי המשפחה למדו בחינוך ביתי. כשחזרו לאנגליה גרו בעיר סולסברי בה השלים פיינס את לימודיו, ולאחריהם נרשם ללימודי ציור בקולג' צ'לסי לאמנות. פיינס ויתר על לימודי האמנות ונרשם לאקדמיה המלכותית לאמנות הדרמה ללימודי משחק. עם סיום לימודיו ב-1988 הצטרף לרויאל שייקספיר קומפני. פיינס הוא השחקן היחיד שזכה בפרס הטוני על גילום המלט בתיאטרון ברודוויי. בשנת 2001 קיבל את פרס ויליאם שייקספיר מטעם תיאטרון שייקספיר בוושינגטון. ב-1990 גילם את דמותו של תומאס אדוארד לורנס בסרט טלוויזיה על חייו. ב-1991 השתתף בסדרת הטלוויזיה "החשוד העיקרי" בכיכובה של הלן מירן. הופעת הבכורה שלו בקולנוע הייתה ב-1992 בתפקיד היתקליף בסרט "אנקת גבהים", על פי ספרה של אמילי ברונטה. אחרי שנה זכה להכרה בינלאומית כשגילם את אמון גת, קצין האס אס האכזר, בסרטו של סטיבן ספילברג "רשימת שינדלר". על תפקידו זה היה מועמד לפרס האוסקר בקטגוריית שחקן המשנה. הוא לא זכה באוסקר, אך זכה בפרס באפט"א לשחקן המשנה הטוב ביותר. ב-1994 גילם את דמותו של צ'ארלס ון-דורן, אקדמאי אמריקאי, בסרט "חידון האשליות", וב-1995 שיחק ב"ימים משונים". ב-1996 היה שוב מועמד לאוסקר, הפעם בקטגוריית השחקן הטוב ביותר, על תפקידו בסרט "הפצוע האנגלי", סרטו זוכה האוסקר של אנתוני מינגלה. פיינס מופיע במגוון גדול של ז'אנרים קולנועיים, החל מסרטי מתח כמו "דרקון אדום", עבור בסרט מצויר תנ"כי כ"נסיך מצרים" וסרט נוסטלגי כגון "הנוקמים", וכלה בקומדיה רומנטית כגון "יפה במנהטן". בשנת 2002 זכו פיינס ומירנדה ריצ'רדסון בשבחים על הופעתם ב"ספיידר", סרטו עטור הפרסים של דייוויד קרוננברג. ב-2004 לוהק פיינס לתפקיד הלורד וולדמורט בסרט הרביעי מסדרת סרטי הארי פוטר, "הארי פוטר וגביע האש" שיצא לאקרנים ב-2005 ובסרטי ההמשך "הארי פוטר ומסדר עוף החול" (2007) הארי פוטר והנסיך חצוי-הדם (2009) הארי פוטר ואוצרות המוות עוד בשנת 2005 שיחק פיינס בתפקיד הראשי בסרט "הגנן המסור". הסרט המתרחש בשכונת העוני קיברה שבניירובי, קניה. הרקע בו צולם הסרט עורר את רחמי צוות ההפקה והשחקנים והם ייסדו קרן למען מתן חינוך בסיסי לתושבי המקום, שפיינס עומד בראשה. ב-1993 התחתן פיינס עם השחקנית אלכס קינגסטון ובשנת 1997 הם התגרשו. מ-1995 היה בן זוגה של השחקנית הבריטית פרנצ'סקה אניס המבוגרת ממנו ב-18 שנים, ששיחקה לצידו ב"המלט", הם נפרדו ב-2006. ב-2007 הוא יצא עם הרקדנית מיכל סייפן. ב-2008 שיחק פיינס בסרט "הדוכסית" עם קירה נייטלי, בו הוא מגלם את הדוכס מדבונשייר. ב-2011 ביים פיינס לראשונה סרט, "קוריולנוס", עיבוד מודרני למחזה של שייקספיר, ובו גילם את הדמות הראשית. ב-2012 הוא הצטרף לסדרת סרטי ג'יימס בונד בתפקיד M, בסרט "סקייפול". הוא שב למלא את אותו התפקיד גם בסרטים "ספקטר" ו"לא זמן למות". ב-2014 כיכוב בסרטו של וס אנדרסון, מלון גרנד בודפשט בתפקיד גוסטב ה. קונסיירז' המלון. ב-2021 שיחק את התפקיד הראשי, דוכס אוקספורד, בסרט קינגס מן: ההתחלה. רייף פיינס, במסד הנתונים הקולנועיים IMDb (באנגלית) רייף פיינס, באתר "אידיבי", מאגר הידע העברי לקולנוע ישראלי ועולמי רייף פיינס, באתר AllMovie (באנגלית) רייף פיינס, באתר Rotten Tomatoes (באנגלית) רייף פיינס, באתר Box Office Mojo (באנגלית) רייף פיינס, באתר Metacritic (באנגלית) רייף פיינס, במסד הנתונים הקולנועיים KinoPoisk (ברוסית) רייף פיינס, באתר AllMusic (באנגלית) רייף פיינס, באתר MusicBrainz (באנגלית) רייף פיינס, באתר Discogs (באנגלית) רייף פיינס, באתר Genius נועה רובין, כבד אבל נוגע ללב: רייף פיינס על "נער קריאה", באתר nrg‏, 19 בפברואר 2009 אמיר קמינר, רייף פיינס: הארי פוטר הוא קוץ בתחת, באתר Xnet‏, 17 ביולי 2011 אמיר בוגן, רייף פיינס: "זוגיות עם נשים מבוגרות זה בריא", באתר ynet, 13 במרץ 2014 רייף פיינס, באתר אנציקלופדיה בריטניקה (באנגלית) Katcy Stephan, ’28 Years Later’ Adds Aaron Taylor-Johnson, Jodie Comer and Ralph Fiennes, Variety, ‏2024-04-24 (באנגלית אמריקאית)